464854 Hook & Loop Loop Rolls - Loop Rolls - Velcro®
Description Hook & Loop Loop Rolls - Loop Rolls - Velcro®
Part Number 464854
Hook Profile Loop
URL (UK) http://uk.essentracomponents.com/en-GB/search?searchTerm=464854 Hoe sê ek totsiens? | Rosalind Franklin
Hoe sê ek totsiens?	Februarie 25, 2008 in goeters
Sleutelwoordw:immigreer; australië, land, misdaad, suid-afrika	Ek het al meer as ‘n week gelede die nuus gehoor. Ek kon nog nie eintlik daaroor praat nie, want as ek daaraan dink word ek só kwaad in my hart ek wil intens aggressief word.
Februarie 25, 2008 at 18:37
Sjoe, jammer om te hoor! Maar kan jy hulle kwalik neem. Al meer mense vat daai paadjie want dit IS nie meer veilig in SA nie en die situasie raak al erger. Maar ek kan ook jou ma se hartseer verstaan. Dis ‘n moeilke een daai. Sterkte.
Februarie 25, 2008 at 18:43
Dankie Knersis. Jy weet as my ma nie meer geleef het nie, sou ek dalk anders gevoel het, ek weet ook nie.
Februarie 25, 2008 at 20:55
Ek sit in dieselfde situasie. My ma bly by ons (in ‘n ouma-woonstelletjie). Ek kyk al 8 jaar na haar en daar is niemand anders wat na haar sal kyk nie. So ver ek weet kan jy jou ouers laat oor kom as jy al 5 jaar in die land bly. Ek weet nie, moet nog al die goed uit vind en dan die baie moeilike besluit neem, maar ek dink ons gaan maak soos jou suster. Die feit is, baie dinge moet opgeweeg word en ongelukkig is die redes om te gaan meer as die redes om te bly. Sterkte. Dit kan nie maklik wees nie. Vir geen van die partye nie.
Februarie 25, 2008 at 20:56
Ja, die wat nie-jan-tuisblyers is nie kan nogal die ou mense half uitmekaarskeur. Ek weet ook.
Februarie 26, 2008 at 06:22
Dis regtig hartseer. Ek het ook al sulke skokke gehad. Maar ek gun dit vir elkeen vir wie dit moontlik en wenslik is. Die werklike hartseer is dat die regering nie besef (of wil besef?) hoe swak bestuur (spesifiek itv misdaad) die land van kundigheid roof nie.
Februarie 26, 2008 at 07:22
Ek hou nie van “totsiens sê” nie. Daarom seker dat ek dit nie doen nie.
Wat op die oomblik in Suid-Afrika gebeur is hartseer, want iewers neem die generasies afskeid van mekaar. Ek kan nie help om te dink dat sou jou suster-hulle bly wat is die waarskynlikheid dat hulle eendag vir hulle kinders sal moet totsiens sê as die kinders besluit om te gaan.
Februarie 26, 2008 at 07:53
Dit kon nie vir jou sus maklik gewees het nie, dink dit was een van die moeilikste besluite wat hulle nog moes neem. Ek is jammer vir julle almal. Om ‘n geliefde te groet is altyd seer. Sterkte!
Februarie 26, 2008 at 10:48
Ek weet net dat ek nie sal kan gaan en my ma hier los nie. Ek kan dit eenvoudig nie doen nie, dit sal haar laat wegkwyn. As mens oud word, word jy siek en meer alleen. Ek sal net so iets oorweeg as sy die dag nie meer daar is nie. Nou gaan niks meer dieselfde wees nie.
Dankie vir almal se moed-inpraat, ek waardeer dit.
Februarie 26, 2008 at 14:06
Sjoe, dis ‘n tameletjie. Ek sou ook nooit my ma kon los nie. Ek sien haar min, maar steeds meer as my broers wat permanent in SA is. Sterkte. So groet dink ek nie is maklik nie. Gelukkig word die wereld al kleiner mbv tegnologie. Mens kan redelik goed in kontak bly – nie dat dit ooit kan opmaak vir ‘n lekker druk van ‘n geliefde nie.
Februarie 26, 2008 at 14:36
Rosalin, my mams sit met dieselfde probleem. ‘n Dogter in Angola, ‘n seun in Moz. Sy sien hulle maar bitter min en dit vreet aan haar. Maar die lewe gaan aan vir elke persoon en as dit die beste is vir daardie spesifieke persoon kan ons hulle nie terug hou nie. Dit gaan baie hartseer wees vir julle wat agterbly. Sterkte!
Februarie 26, 2008 at 16:11
Ek kan seker nie my suster se lewe vir haar leef nie. Dit voel soos ‘n mini-dood. dankie zee.
Februarie 27, 2008 at 09:32
Dit IS ‘n moeilike situasie. Ek moet erken dat ons ook al hoe meer daaraan dink om SA vaarwel toe te roep. My ma is baie jare terug oorlede, en met my pa het ek nog nooit ‘n verhouding gehad nie. My boeties en sussies is wyd verspreid oor die land, en ons sien mekaar bitter min. Ons is nie ‘n vreeslike hegte familie nie.
Maar ek kan die seer voel by jou, en ek verstaan dat dit vir jou bitter moeilik moet wees. Maar dis net so moeilik vir jou sussie? Sterkte vir julle almal!
Februarie 27, 2008 at 10:05
Ek weet nie eintlik wat om vir jou te se nie. Lyk my ek en jy en jou ma is al wat gaan oorbly in SA soos die mense weggaan.
Ek het nie raad om dit beter te maak nie, nie ‘n pil om dit weg te vat nie. Kan net se ek het gelees, en ek verstaan jou seer en frustrasie en ek dink aan jou.
Februarie 27, 2008 at 10:16
Dankie Skoor en Dellie.
Februarie 27, 2008 at 11:02
Eish…. ek voel ek kan saam met jou hulle rondruk….
Jou arme arme ma…
Februarie 27, 2008 at 13:58
Jeez dankie Platter….bly jy voel ook so.
Ek, jy, my ma en Skoor sal maar moet skree vir die Bokke want die res hol weg. Dink net, die hele pawiljoen vir onsself. (hulle moet net nie vir my sê hulle is steeds Bok-fêns nie…dis snot)
Is nie die eerste keer die die Afrikaners so gef…n trek het nie. In 1838 het hulle ook weggehol en EEN GROOT NIKS het verander nie. Hulle is net dood, en nou gaan ons kultureel-taalgewys sterf.
Aarde, ek het lanklaas so gevloek. Miskien moet ek ‘n kontaksport begin speel.
Februarie 27, 2008 at 14:24
Delikate storie, maar ek kan jou vertel dat my broers se emmigrasie my ma se dood aangebring het.
Hulle het ook eers kom sê toe alles klaar gereël en hulle op pad was. My ma het altyd gesê dat haar kinders lewend gesterf het, want sy kan hulle nie meer sien nie.
Harteloos is wat hulle is – sonder bedoel, maak hulle ‘n ma se hart in duisend stukke breek.
Februarie 27, 2008 at 16:13
Ek stem saam met jou ek het dit aan my suster gese en sy meen haar kinders is haar eerste verantwoordelikheid. Dit is seker so, maar geen land op aarde is sonder wys probleme en misdaad nie. Mens sal nerens veilig wees nie. Boonop beklee hulle top-posisies hier sal hulle basies daar moet oor begin en omtrent 4 trappies terugtree.
Is dit finansieel wys teenoor jou kinders?
Elke liewe ding in die land is nie misdaad se skuld nie.
Volgens die Instituut van Sekerheidstudies is die meeste mense wat onder misdaad gebuk gaan swart mense, natuurlik. Wat propersioneel sal so wees.
Sommige wit mense se angst maak my siek. Net soos hulle in 1994 kos opgegaar het.
Maart 2, 2008 at 23:26
Dit is hartseer, ja! Ons het vriende van SA hier gehad.. hulle is nog positief, maar soveel mense wie hulle ken is oppad… of wil begin planne maak…
Maart 9, 2008 at 20:24
Eerste keer dat ek jou blog lees, ek hou daarvan. Hierdie was dan ook die eerste post wat ek gelees het. Rosalind, doen my ‘n guns en gaan lees my blog. Jy sal sommer sien watter posts om te lees – veral die laaste 10 of so. Lees ook die een getitel, “ek wil iets se en ek gaan iets se…”. Moenie kwaad wees nie. Ek was al in jou posisie en ons is op die oomblik in jou suster se posisie. Die grootste struikelblok vir ons om NIE hierdie land te los nie is ons ouers. My pa het ‘n ruk terug vir my gese: “my kind, as julle moet gaan dan moet julle gaan. Ek verstaan hoe julle voel…” En jy moet weet ons is ‘n CLOSE familie. Maar he empatie vir haar. GEEN SAer (wat nog nie direk deur geweld geraak is nie) verlaat hierdie land met ‘n geruste hart nie. Nie een van ons wil werklik gaan nie. Onthou dit. En almal wat gaan het kinders. Dit gaan oor die kinders. Want ek wil NOOIT eendag in jou ma se posisie wees nie…as ons hier bly gaan ons kinders ons ook eendag verlaat.
En sterkte, dit raak beter. Hulle is nou al 3 jaar oorsee en ek praat elke dag met hulle oor skype 🙂
Maart 10, 2008 at 12:53
Rene, dankie ek waardeer jy inset en woorde. Ek het al baie op jou blog gelees en sal weer ‘n draai gaan maak.
Liewe vriendin . ek en my sussies sit min of meer in dieselfde posisie . my baba sus nou 56 jr verhuis Kaap toe . Ons het gehuil geskop geslaan . Niks het verander nie. Al wat ons kan doen . is om dit vir haar makliker te maak . En vry te spreek , Ons seënwense op haar af te bid . ” Iemand het eendag gesê ” As jy iemand lief het laat haar gaan . as dit die wil van Vader is sal sy eendag terugkom . Laat los en laat gaan . Sy het jou ondersteuning nodig . Sterkte.
« Die Pop	Die slaaf in jou bloed »	Lewer kommentaar Kanselleer die reaksie	Tik jou kommentaar hier...